## Ministru kabineta noteikumu projekta „Grozījumi Ministru kabineta 2008. gada 18. augusta noteikumos Nr. 661 „Zvērinātu tiesu izpildītāju kvalifikācijas eksāmena norises un vērtēšanas kārtība”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Projekts izstrādāts pēc Tieslietu ministrijas iniciatīvas. |
|  2. |  Pašreizējā situācija un problēmas | Šobrīd zvērinātu tiesu izpildītāju kvalifikācijas eksāmena norises un vērtēšanas kārtību nosaka Ministru kabineta 2008. gada 18. augusta noteikumi Nr. 661 „Zvērinātu tiesu izpildītāju kvalifikācijas eksāmena norises un vērtēšanas kārtība” (turpmāk – Noteikumi Nr. 661).Praksē, organizējot zvērinātu tiesu izpildītāju kvalifikācijas eksāmenu, konstatēts, ka eksāmena rezultātu vērtēšana piecu ballu sistēmā ir pārāk vienkāršota un ierobežo eksaminācijas komisijas locekļu iespējas diferencēt eksaminējamo personu novērtējumu. Līdz ar to zvērinātu tiesu izpildītāju eksaminēšanas kārtības efektivizēšanas nolūkā nepieciešams precizēt Noteikumos Nr. 661 noteikto zvērinātu tiesu izpildītāju kvalifikācijas eksāmena vērtēšanas kārtību. Vienlaikus pārskatāms eksāmena komisijas sastāvā iekļaujamo personu skaits. Saskaņā ar Noteikumu Nr. 661 5. punktu eksāmena komisijas sastāvā ir komisijas priekšsēdētājs un astoņi komisijas locekļi - Tieslietu ministrijas, tiesu, akadēmiskā personāla un zvērinātu tiesu izpildītāju pārstāvji. Proti, saskaņā ar minēto noteikumu 5. punktu komisijas sastāvā ir deviņi locekļi. Praksē, organizējot ar eksāmena komisijas izveidošanu saistītus jautājumus un eksāmena komisijas darbu, ir pierādījies, ka šobrīd noteikumos noteiktais komisijā iekļaujamo personu skaits ir pārāk liels.Noteikumi Nr. 661 paredz eksāmena protokola sagatavošanu vienā eksemplārā. Minētais praksē apgrūtina Noteikumos Nr. 661 noteiktās dokumentācijas, kas iesniedzama tieslietu ministram eksāmena rezultātu apstiprināšanai, sagatavošanu. Noteikumi Nr. 661 to šā brīža redakcijā nenosaka kārtību, kādā Latvijas Zvērinātu tiesu izpildītāju padome informē zvērinātus tiesu izpildītājus par kvalifikācijas eksāmena norises vietu un laiku, kā arī kārtību, kādā zvērināti tiesu izpildītāji tiek informēti par eksāmena rezultātiem.Atbilstoši Noteikumos Nr. 661 noteiktajam zvērināta tiesu izpildītāja kvalifikācijas eksāmenam ir divas daļas, proti, pirmajā daļā eksaminējamais sniedz atbildes uz 45 testa jautājumiem, bet otrajā – risinājumu juridiskajai problēmai (kāzusam). Eksāmena pirmo daļu komisija vērtē, nosakot pareizo atbilžu skaitu aizpildītajā testā. Eksāmena pirmā daļa attiecīgi atzīstama par nokārtotu, ja eksaminējamais ir atbildējis uz ne mazāk kā 27 testa jautājumiem.Līdzšinējā prakse, organizējot zvērinātu tiesu izpildītāju kvalifikācijas eksāmenu, liecina par to, ka pieļaujamo kļūdaino atbilžu skaits ir noteikts pārāk augsts. It īpaši ievērojot apstākli, ka eksāmenu kārto personas, kuras jau ir sekmīgi ilgstoši darbojušās kā zvērināti tiesu izpildītāji un līdz ar to ir ieguvušas padziļinātas zināšanas attiecībā uz sprieduma izpildes jautājumiem, kā arī praktiskas iemaņas, kas saistītas ne vien ar amata pienākumu pildīšanu, bet arī ar pieredzi patstāvīga biroja darba organizēšanā.  |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Ar noteikumu projektu tiek precizēta un efektivizēta līdzšinējā zvērinātu tiesu izpildītāju kvalifikācijas eksāmena rezultātu vērtēšanas kārtība, paredzot noteikt, ka zvērinātu tiesu izpildītāju, kuri kārto zvērinātu tiesu izpildītāju kvalifikācijas eksāmenu, sniegums eksāmena otrajā daļā tiek novērtēts, izmantojot 10 ballu sistēmu. Tādējādi nodrošinot iespēju zvērinātu tiesu izpildītāju novērtēt ar pēc iespējas objektīvāku, faktiskajām zināšanām un spējām atbilstošāko vērtējumu. Cita starp noteikumu projekts paredz eksaminācijas komisijas sastāvā iekļaujamo personu skaitu samazināt no deviņām līdz septiņām personām. Attiecīgi arī no sešiem uz pieciem samazinot to eksāmena komisijas locekļu skaitu, kāds nepieciešams, lai eksāmenu varētu uzsākt un uzskatīt par notikušu.Noteikumos Nr. 661 netiek sašaurināts noteiktais eksāmena komisijā iekļaujamo personu loks. Līdz ar to atzīstams, ka minēto izmaiņu veikšana nekavēs nodrošināt kvalitatīvu eksāmena komisijas darbu. Vienlaikus noteikumu projekts paredz noteikt, ka eksāmena protokolu sagatavo divos eksemplāros, no kuriem viens glabājas Latvijas Zvērinātu tiesu izpildītāju padomē, bet otrs tiek nodots Tieslietu ministrijai. Tādā veidā tiek atvieglota Noteikumos Nr. 661 noteiktās dokumentācijas, kas iesniedzama tieslietu ministram eksāmena rezultātu apstiprināšanai, sagatavošana.Tāpat noteikumu projekts precizē kārtību, kādā Latvijas Zvērinātu tiesu izpildītāju padome informē zvērinātus tiesu izpildītājus par kvalifikācijas eksāmena norises vietu un laiku, kā arī kārtību, kādā zvērināti tiesu izpildītāji tiek informēti par eksāmena rezultātiem, paredzot, ka minētā informācija tiek nosūtīta zvērinātam tiesu izpildītājam rakstiski uz zvērināta tiesu izpildītāja prakses vietas adresi vai viņa elektroniskā pasta adresi. Ar noteikumu projektu tiek pazemināts zvērināta tiesu izpildītāja kvalifikācijas eksāmena pirmajā daļā pieļaujamo kļūdaino atbilžu skaits, tādējādi nosakot stingrākas prasības zvērināta tiesu izpildītāja kvalifikācijas eksāmena nokārtošanai, eksāmena pirmajā daļā sniedzamo pareizo atbilžu skaita proporciju pielīdzinot tai, kāda šobrīd noteikta attiecībā uz zvērināta tiesu izpildītāja amata pretendentiem Ministru kabineta 2006. gada 25. jūlija noteikumos Nr. 619  „Noteikumi par zvērināta tiesu izpildītāja eksāmena kārtību, minimālo zināšanu apjomu un eksāmena maksu”. Proti, ar noteikumu projektu tiek noteikts, ka zvērināta tiesu izpildītāja kvalifikācijas eksāmena pirmā daļa ir nokārtota, ja eksaminējamais ir pareizi atbildējis uz ne mazāk kā 32 no 45 testā iekļautajiem jautājumiem.  |
|  5. |  Projekta izstrādē iesaistītās institūcijas | Tieslietu ministrija un Latvijas Zvērinātu tiesu izpildītāju padome. |
|  6. |  Iemesli, kādēļ netika nodrošināta sabiedrības līdzdalība | Konsultācijas nav notikušas, jo noteikumu projekts neierobežo un nesašaurina nevienas personu grupas vai indivīda tiesības. |
|  7. |  Cita informācija | Nav. |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Noteikumu projekta regulējums attiecināms uz zvērinātiem tiesu izpildītājiem (saskaņā ar Ministru kabineta 2010. gada 19. janvāra noteikumu Nr. 66 „Noteikumi par zvērinātu tiesu izpildītāju skaitu, viņu amata vietām, iecirkņiem un to robežām” 2. punktu Latvijas Republikā darbojas 116 zvērināti tiesu izpildītāji). |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3. |  Tiesiskā regulējuma finansiālā ietekme | Projekts šo jomu neskar.  |
|  4. |  Tiesiskā regulējuma nefinansiālā ietekme | Projekts šo jomu neskar. |
|  5. |  Administratīvās procedūras raksturojums | Projekts šo jomu neskar. |
|  6. |  Administratīvo izmaksu monetārs novērtējums | Projekts šo jomu neskar. |
|  7. |  Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Tieslietu ministrija un Latvijas Zvērinātu tiesu izpildītāju padome. |
|  2. |  Projekta izpildes ietekme uz pārvaldes funkcijām | Institūciju funkcijas un uzdevumi ar šo projektu netiek sašaurinātas vai paplašinātas. Ņemot vērā šobrīd noteikto kārtību, kādā tiek nodrošināta zvērinātu tiesu izpildītāju kvalifikācijas eksāmena organizēšana un norise, ar noteikumu projektu paredzētās funkcijas tiks veiktas institūciju esošās kompetences ietvaros.  |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Jaunu institūciju izveidi projekts neparedz. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Esošās institūcijas projekts neparedz likvidēt. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Esošās institūcijas projekts neparedz reorganizēt. |
|  6. |  Cita informācija | Nav. |

 Anotācijas III, IV, V un VI sadaļa – projekts šīs jomas neskar.

Tieslietu ministrs J. Bordāns

30.11.2012. 15:32

1021

E. Timpare

67036829, evija.timpare@tm.gov.lv